Hooyo Canab Xasan Nuur kana mid ah masuuliyiinta xaruntani ayaa si qiiro leh uga warantay xaaladaha nololeed ee ubadka goobtani ku nool waxaanay tdhi “Xaruntani waa xarunta agoomaha Hargeysa gaar ahaan qaybta ubadka ugu yar yar, ilma shalay illaa todobaadkan dhashay ilaa kuwa da’doodu u dhaxeyso 7-15-jir ayaa goobtan ku jira, ubadkaas oo isugu jira kuwa la tuurey ee aan cid laheyn iyo kuwa waalidiintoodu dhinteen, ee aan laheyn ayey heysa kuwaas oo ay soo xaqiijiso maxkamaddu, in aanay jirin cid daryeesha amase ciid-siisa, kuwaasina sidaa ayaa lahgu qabtaa, halka qaarkoodna ay dhalaan dadka waal-waalan ee suuqyada magaalada jooga, sida haweenka xuskoodii ALLE ka qaaday, kuwaasina sidaasi ayaa naloogu keenaa, markaa saddexdaasi qaybood ayay isugu jiraan oo ay goobtan ku yimaadaan, markaa ubadkani Somaliland oo dhan ayaa u ehel ah, waxaan hambalyo u dirayaa madaxweynaha qaranka Somaliland mudane Muuse Biixi Cabdi, waxaanan leeyahay madaxweyne hambalyo aad iyo aad ayaanu kuu soo dhaweynaynaa oo aanu kuu salaamaynaa, waxaanu leenahay waad nala arki doontaa duruufta taalla, Insha Allah haddii ALLE idmo , markaa waxaanu ka codsaneynaa bulshaweynta reer Somaliland, inay ubadka soo ciidsiiyaan oo ay duruufahooda ka war hayaan oo ay nala ogaadaan iyo baahida meesha taalla, ayaad ugu baaqaya bulshaweynta reer Somaliland meelkasta oo ay joogaan, shirkada Sagal Jet ayaa soo ciidsiisay konton ka mid ah ubadkan halka 400 bilaa ciid yihiin waxaanu ka codsaneynaa cidkasta oo ALLE wax siiyay inay nagala soo qayb qaatan farxada ciidan”
